|  |
| --- |
| Številka: 007-253/2015 |
| Ljubljana, 9.9.2015 |
| EVA 2015-2550-0140 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Uredba o spremembah in dopolnitvah Uredbe o odpadkih – predlog za obravnavo**  |
| **1. Predlog sklepov vlade:** |
| Na podlagi petega odstavka 20. člena in za izvrševanje drugega odstavka 83. člena, četrtega odstavka 84. člena ter 104. in 105. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – MetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13 in 56/15) je Vlada Republike Slovenije na svoji … seji dne … sprejela naslednji SKLEP:Vlada Republike Slovenije izdaja Uredbo o spremembah in dopolnitvah Uredbe o odpadkih, ki se objavi v Uradnem listu Republike Slovenije.Številka:Datum: Mag. DARKO KRAŠOVEC GENERALNI SEKRETARPrejmeta:— Ministrstvo za okolje in prostor, Dunajska cesta 47, 1000 Ljubljana,— Služba Vlade Republike Slovenije za zakonodajo, Mestni trg 4, 1000 Ljubljana. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Tanja Bolte, generalna direktorica Direktorata za okolje,
* dr. Lucija Jukić Soršak, Direktorat za okolje, Sektor za odpadke,
* Anica Prančić, Direktorat za okolje, Sektor za odpadke.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Obrazložitev je priložena gradivu. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | DA |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**/ |

|  |
| --- |
| **7.b Predstavitev ocene finančnih posledic pod 40.000 EUR:**Gradivo ne vpliva na prilive ali odlive iz državnega proračuna. |
| **8. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| Datum objave: 30. julij 2015V razpravo so bili vključeni: * vsa zainteresirana javnost (objava na spletni strani MOP in e-demokraciji)

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):* OZS,
* TZS,
* Interseroh d.o.o.
* Fornica d.o.o.

Javnost je bila vključena v pripravo gradiva v skladu z Zakonom o varstvu okolja.[Stališče do pripomb in mnenj javnosti k temu predpisu](http://www.mop.gov.si/si/zakonodaja_in_dokumenti/veljavni_predpisi/okolje/zakon_o_varstvu_okolja/arhiv_zakljucenih_postopkov_sodelovanja_javnosti_okoljski_predpisi/), v katerem bodo navedeni razlogi za njihovo upoštevanje oziroma neupoštevanje pri pripravi predpisa, bo objavljeno v svetovnem spletu in sicer po objavi predpisa v Uradnem listu RS. |
| **9. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **10. Gradivo je uvrščeno v delovni program vlade:** | NE |
| Irena Majcenministrica |

**PREDLOG**

2015-2550-0140

Na podlagi petega odstavka 20. člena in za izvrševanje drugega odstavka 83. člena, četrtega odstavka 84. člena ter 104. in 105. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – MetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13 in 56/15) izdaja Vlada Republike Slovenije

**U R E D B O**

**o spremembah in dopolnitvah Uredbe o odpadkih**

1. **člen**

V Uredbi o odpadkih (Uradni list RS, št. 37/15) se v prvem odstavku 1. člena besedilo »Uredbo Komisije (EU) št. 1357/2014 z dne 18. decembra 2014 o nadomestitvi Priloge III k Direktivi 2008/98/ES Evropskega parlamenta in Sveta o odpadkih in razveljavitvi nekaterih direktiv (UL L št. 365 z dne 19. 12. 2014, str. 89)« nadomesti z besedilom »Direktivo Komisije (EU) 2015/1127 z dne 10. julija 2015 o spremembi Priloge II k Direktivi 2008/98/ES Evropskega parlamenta in Sveta o odpadkih in razveljavitvi nekaterih direktiv (UL L št. 184 z dne 11. 7. 2015, str. 13)«.

1. **člen**

Za osmim odstavkom 7. člena se doda nov deveti odstavek, ki se glasi:

»(9) Imetnik ostanka proizvodnje dokazuje izpolnjevanje pogoja iz sedmega odstavka tega členas tehnično dokumentacijo o proizvodnem procesu (tehnološko shemo proizvodnega procesa), iz katere je razvidno, da so običajni industrijski postopki iz prejšnjega odstavka sestavni del tega proizvodnega procesa.«.

Dosedanji deveti odstavek postane deseti odstavek.

Dosedanji deseti odstavek se črta.

V enajstem odstavku se v 3. točki besedilo »Uredbo Komisije (EU) 2015/628 z dne 22. aprila 2015 o spremembi Priloge XVII k Uredbi (ES) št. 1907/2006 Evropskega parlamenta in Sveta o registraciji, evalvaciji, avtorizaciji in omejevanju kemikalij (REACH) glede svinca in njegovih spojin (UL L št. 104 z dne 23. 4. 2015, str. 2)« nadomesti z besedilom »Uredbo Komisije (EU) 2015/830 z dne 28. maja 2015 o spremembi Uredbe (ES) št. 1907/2006 Evropskega parlamenta in Sveta o registraciji, evalvaciji, avtorizaciji in omejevanju kemikalij (REACH) (UL L št. 132 z dne 29. 5. 2015, str. 8)«.

1. **člen**

V drugem odstavku 30. člena se za 2. točko doda nova 3. točka, ki se glasi:

»3. vlagatelj razpolaga s sredstvi in opremo za prevzem odpadkov in njihov prevoz,«.

Dosedanje 3., 4., 5. in 6. točka postanejo 4., 5., 6. in 7. točka.

1. **člen**

V drugem odstavku 31. člena se v 1. točki besedilo »4. in 5.« nadomesti z besedilom »4., 5. in 6.«.

1. **člen**

V prvem odstavku 32. člena se v 4. točki besedilo »zagotavljal prevzem odpadkov« nadomesti z besedilom »prevzemal odpadke«.

1. **člen**

V drugem odstavku 39. člena se v 1. točki za vejico doda besedilo »s katerim vlagatelj dokazuje izpolnjevanje pogojev iz 3., 4. in 5. točke drugega odstavka prejšnjega člena ter 3. točke drugega odstavka 30. člena te uredbe, če gre za primer iz tretjega odstavka prejšnjega člena,«.

V 2. točki se za besedilom »potrebna,« doda beseda »in«.

V 3. točki se besedilo »okolje, in« nadomesti z besedilom »okolje,«.

4. točka se črta.

V tretjem odstavku se v 1. točki za vejico doda besedilo »s katerim vlagatelj dokazuje izpolnjevanje pogojev iz 3., 4. in 5. točke drugega odstavka prejšnjega člena ter 3. točke drugega odstavka 30. člena te uredbe, če gre za primer iz tretjega odstavka prejšnjega člena, in«.

V 2. točki se besedilo »objektov, in« nadomesti z besedilom »objektov.«.

3. točka se črta.

1. **člen**

V prvem odstavku 40. člena se v 3. točki za besedilom »imetnikih odpadkov,« doda besedilo »vključno s podatki o sredstvih in opremi, s katerimi bo prevzemal odpadke,«.

1. **člen**

V prvem odstavku 44. člena se v 8. točki črta besedilo »v postopku obdelave«, besedilo »s predpisom iz drugega odstavka 8. člena« pa se nadomesti z besedilom »z 8. členom«.

1. **člen**

V tretjem odstavku 45. člena se v 3. točki pod f) črtata beseda »obdelanih« in besedilo »v postopku obdelave«, besedilo »s predpisom iz drugega odstavka 8. člena« pa se nadomesti z besedilom »z 8. členom«.

1. **člen**

V tretjem odstavku 72. člena se številka »29« nadomesti s številko »28«.

1. **člen**

V prvem odstavku 80. člena se za besedilom »44.,« doda besedilo »55.,«.

1. **člen**

V prilogi 2 se besedilo opombe (1) spremeni tako, da se glasi:

»(1) To vključuje sežigalnice za predelavo trdnih komunalnih odpadkov samo takrat, kadar je njihova energetska učinkovitost enaka ali večja od:

* 0,60 za naprave, ki delujejo in imajo dovoljenje v skladu z veljavno zakonodajo pred 1. januarjem 2009,
* 0,65 za naprave z dovoljenjem po 31. decembru 2008,

kar se določi z uporabo naslednje enačbe:

|  |
| --- |
| energetska učinkovitost = (Ep – (Ef + Ei))/(0,97 × (Ew + Ef)) |

v kateri:

* Ep pomeni letno proizvodnjo toplotne ali električne energije. Izračuna se z električno energijo, pomnoženo z 2,6, in toplotno energijo, proizvedeno za komercialno uporabo, pomnoženo z 1,1 (GJ/leto),
* Ef pomeni energijo, dovedeno v sistem, iz goriva, ki prispeva k proizvodnji pare, na leto (GJ/leto),
* Ew pomeni energijo, ki jo vsebujejo odpadki za obdelavo, izračunano z uporabo neto kalorične vrednosti odpadkov, na leto (GJ/leto),
* Ei pomeni dovedeno energijo, razen Ew in Ef, na leto (GJ/leto),

0,97 je faktor, ki pomeni energetske izgube zaradi pepela iz kotla in rešetk ter sevanja.

Ta enačba se uporablja v skladu z referenčnim dokumentom o najboljših razpoložljivih tehnikah za sežig odpadkov.

Rezultat enačbe za izračun energetske učinkovitosti se pomnoži s podnebnim korekcijskim faktorjem (CCF – *climate correction factor*) na naslednji način:

* 1. CCF za naprave, ki delujejo in imajo dovoljenje v skladu z veljavno zakonodajo pred 1. septembrom 2015:

CCF = 1, če je HDD ≥ 3 350

CCF = 1,25, če je HDD ≤ 2 150

CCF = – (0,25/1 200) × HDD + 1,698, če je 2 150 < HDD < 3 350

* 1. CCF za naprave z dovoljenjem po 31. avgustu 2015 in za naprave pod točko 1 z dovoljenjem po 31. decembru 2029:

CCF = 1, če je HDD ≥ 3 350

CCF = 1,12, če je HDD ≤ 2 150

CCF = – (0,12/1 200) × HDD + 1,335, če je 2 150 < HDD < 3 350

Izračunana vrednost CCF se zaokroži na tri decimalna mesta.

Vrednost HDD (*heating degree days* – stopinjski dnevi ogrevanja) se določi kot povprečje letnih vrednosti HDD lokacije sežigalnice, izračunano za obdobje 20 zaporednih let pred letom, za katero se izračuna CCF.

Za izračun vrednosti HDD se uporabi naslednja metoda Eurostata:

HDD = (18 °C – Tm) × d, če je Tm ≤ 15 °C (prag ogrevanja)

HDD = 0, če je Tm > 15 °C

Tm = (Tmin + Tmax) / 2

Tm je povprečna zunanja temperatura v obdobju d dni. Izračuni se opravijo za vsak dan (d = 1) in se seštejejo za eno leto.«.

1. **člen**

Ta uredba začne veljati naslednji dan po objavi v Uradnem listu Republike Slovenije.

Št.

Ljubljana, …

EVA 2015-2550-0140

**Vlada Republike Slovenije**

 **dr. Miro Cerar, l.r.**

 **predsednik**

**OBRAZLOŽITEV**

I. UVOD

1. Pravna podlaga:

Pravna podlaga za predlog Uredbe o spremembah in dopolnitvah Uredbe o odpadkih je peti odstavek 20. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – MetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13 in 56/15), ki določa, da Vlada RS s predpisom določi pravila ravnanja in druge pogoje za ravnanje z odpadki. Uredba vsebuje tudi določbe za izvrševanje drugega odstavka 83. člena četrtega odstavka 84. člena, 104. člena in 105. člena istega zakona.

1. Splošna obrazložitev predloga uredbe:

Direktiva 2008/98/ES Evropskega parlamenta in Sveta z dne 19. novembra 2008 o odpadkih in razveljavitvi nekaterih direktiv (v nadaljnjem besedilu: Direktiva 2008/98/ES) je bila nazadnje spremenjena z Direktivo Komisije (EU) 2015/1127 z dne 10. julija 2015 o spremembi Priloge II k Direktivi 2008/98/ES Evropskega parlamenta in Sveta o odpadkih in razveljavitvi nekaterih direktiv (v nadaljnjem besedilu: Direktiva 2015/1127/EU), zato je treba Uredbo o odpadkih (Ur.l. RS, št. 37/15; v nadaljnjem besedilu: Uredba) ustrezno popraviti.

Prvi odstavek 38. člena Direktive 2008/98/ES določa, da se lahko podrobno opredeli uporaba enačbe za sežigalnice R1 iz Priloge II te direktive, v kateri je določen nepopoln seznam postopkov predelave. Pri tem se lahko upoštevajo lokalne podnebne razmere, denimo kako mrzlo je in potreba po ogrevanju, če te razmere vplivajo na količino energije, ki se lahko tehnično uporabi ali pridobi kot elektrika, za ogrevanje, za hlajenje ali kot procesna para. Ta ukrep, namenjen spreminjanju nebistvenih določb te direktive, se sprejme v skladu z regulativnim postopkom s pregledom. Ob upoštevanju tega je Evropska Komisija (v nadaljnjem besedilu: Komisija) 10. julija 2015 sprejela Direktivo 2015/1127/EU. Postopek R1 iz Priloge II Direktive 2008/98/ES se uporablja za odpadke, ki nadomeščajo gorivo, ali za drug način pridobivanja energije. To vključuje sežigalnice za predelavo trdnih komunalnih odpadkov samo takrat, kadar njihova energetska učinkovitost dosega prag, določen z uporabo enačbe za izračun energetske učinkovitosti iz Priloge II. Komisija na podlagi tehničnih dokazov ugotavlja, da lokalne podnebne razmere v Uniji vplivajo na količino energije, ki jo sežigalnice za predelavo trdnih komunalnih odpadkov lahko tehnično uporabijo ali pridobijo kot elektriko, ogrevanje, hlajenje ali procesno paro. Iz poročila Skupnega raziskovalnega središča Evropske Komisije izhaja, da je za doseganje enakih konkurenčnih pogojev v Uniji primerno, da se za sežigalnice, na katere vplivajo lokalne podnebne razmere, v enačbi za izračun energetske učinkovitosti uporabi podnebni korekcijski faktor, ki mora temeljiti na referenčnem dokumentu o najboljših razpoložljivih tehnikah za sežig odpadkov in na podnebnih razmerah lokacije posamezne sežigalnice.

Po podatkih Agencije RS za okolje v Sloveniji takšnih naprav ni. Energetika Celje obdeluje odpadke po postopku D10.

Zaradi napake v 30. členu Uredbe (manjkala je zahteva, da mora vlagatelj, ki želi zbirati odpadke, razpolagati s sredstvi in opremo za njihov prevzem in prevoz) ni več mogoče odločati v upravnih postopkih izdaje potrdila o vpisu v evidenco zbiralcev in izdaje okoljevarstvenih dovoljenj za predelavo ali odstranjevanje odpadkov za tiste izvajalce obdelave, ki želijo odpadke, ki jih bodo obdelovali, sami prevzemati pri njihovih imetnikih. Posledično je treba spremeniti tudi določbe 31., 32., 39. in 40. člena Uredbe.

Zaradi napačnih sklicev so spremenjeni oz. dopolnjeni 7., 44., 45., 72. in 80. člen Uredbe.

II. VSEBINSKA OBRAZLOŽITEV PREDLAGANIH REŠITEV

1. in 12. člen:

Direktiva 2008/98/ES je bila nazadnje spremenjena z Direktivo 2015/1127/EU, zato je popravljen sklic v 1. členu Uredbe. Zaradi prenosa Direktive 2015/1127/EU v noranji pravni red je spremenjeno besedilo opombe (1) iz Priloge 2.

2. člen:

S tehnično dokumentacijo o proizvodnem procesu imetnik ostanka proizvodnje dokazuje izpolnjevanje pogoja iz sedmega odstavka 7. člena Uredbe in ne iz prve točke devetega odstavka tega člena, kot je napačno navedeno v desetem odstavku 7. člena Uredbe. Zato se v 7. členu Uredbe doda nov deveti odstavek in črta obstoječi deseti odstavek.

V 3. točki enajstega odstavka 7. člena Uredbe je ustrezno popravljen sklic na predpis, s katerim je nazadnje spremenjena Uredba (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES.

3. do 7. člen:

V drugem odstavku 30. člena je dodana nova 3. točka, da mora vlagatelj, ki namerava zbirati odpadke, razpolagati s sredstvi in opremo za prevzem odpadkov in njihov prevoz. Določba je potrebna za odločanje v upravnih postopkih izdaje potrdila o vpisu v evidenco zbiralcev in izdaje okoljevarstvenih dovoljenj za predelavo ali odstranjevanje odpadkov za tiste izvajalce obdelave, ki želijo odpadke, ki jih bodo obdelovali, sami prevzemati pri njihovih imetnikih. Posledično je treba spremeniti tudi določbe 31., 32., 39. in 40. člena Uredbe.

8. in 9. člen:

V 44. in 45. členu Uredbe, ki določata evidenco o obdelavi odpadkov in poročilo o obdelavi odpadkov je popravljen sklic na 8. člen Uredbe.

10. člen:

V 72. členu Uredbe so določeni roki za prilagoditev izvirnega povzročitelja odpadkov. V tretjem odstavku tega člena je napačno naveden sklic na 29. člen Uredbe, ki določa poročilo o nastalih odpadkih in ravnanju z njimi, namesto na 28. člen Uredbe, ki določa evidenco o nastajanju odpadkov in ravnanju z njimi, zato je sklic ustrezno popravljen.

11. člen:

V 80. členu Uredbe je določen kasnejši začetek uporabe za nekatere člene Uredbe. Med navedenimi manjka sklic na 55. člen Uredbe, ki določa evidenco o posredovanju pri zagotavljanju obdelave nevarnih odpadkov. Zaradi skladnosti s tretjim odstavkom 75. člena Uredbe, je tako v prvem odstavku 80. člena Uredbe dodan sklic na 55. člen Uredbe.